Төсөл

**МОНГОЛ УЛСЫН ХУУЛЬ**

**2017 оны ...дүгээр Улаанбаатар**

**сарын ...ны өдөр хот**

**ОЛОН УЛСЫН ГЭРЭЭНИЙ ТУХАЙ ХУУЛИЙН ШИНЭЧИЛСЭН НАЙРУУЛГАД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Олон улсын гэрээний тухай хуулийн шинэчилсэн найруулгын 8.3.1 дэх заалтын “татвараас” гэсний өмнө “гаалийн болон нэмэгдсэн өртгийн албан” гэж нэмсүгэй.

**2 дугаар зүйл.** Олон улсын гэрээний тухай хуулийн шинэчилсэн найруулгын дараахь зүйлийг доор дурдсанаар өөрчлөн найруулсугай:

1/35 дугаар зүйл:

“35 дугаар зүйл. Хууль тогтоомж зөрчиж байгуулсан олон улсын гэрээ

35.1.Энэ хуулийн 6 дугаар зүйлд заасан байгууллага, албан тушаалтан олон улсын гэрээ байгуулах эрх хэмжээний талаарх хууль тогтоомжийг зөрчин гэрээ байгуулсан бол тухайн олон улсын гэрээг дараахь байгууллага авч хэлэлцэж хүчингүй болгож болно:

35.1.1. Соёрхон баталсан олон улсын гэрээг Монгол Улсын Их Хурал;

35.1.2. Монгол Улсын Засгийн газрын байгуулсан буюу баталсан олон улсын гэрээг Монгол Улсын Их Хурал.

35.2. Энэ зүйлийн 35.1 дэх хэсэгт заасан хүчингүй болгох тухай шийдвэрийг үндэслэн гадаад харилцааны асуудал эрхэлсэн төрийн захиргааны төв байгууллага тухайн олон улсын гэрээг олон улсын эрх зүйн хэм хэмжээ, зарчмын дагуу холбогдох тал, эсхүл олон улсын байгууллагад уламжилж шийдвэрлүүлнэ.

35.3. Энэ хуулийн 35.1-д заасан зөрчил гаргасан албан тушаалтанд холбогдох хууль тогтоомжийн дагуу хариуцлага хүлээлгэнэ.”

**3 дугаар зүйл.** Олон улсын гэрээний тухай хуулийн шинэчилсэн найруулгын 8.3.2. дахь заалтын “Монгол Улсад” гэснийг “Иргэд харилцан” гэж өөрчилсүгэй.

**4 дүгээр зүйл.** Энэ хуулийг 2017 оны ... дүгээр сарын ...-ны өдрөөс эхлэн дагаж мөрдөнө.

ГАРЫН ҮСЭГ